Врз основа на член 22 став 1 точка 2 од Законот за локалната самоуправа (,,Службен весник на РМ” бр.5/02), член 16 став 1 точка 2 од Статутот на Општина Битола („Службен гласник на Општина Битола” бр.10/05, 17/08, 8/19, 14/20, 19/20 и 5/21), Програмата за заштита на животната средина за 2023 година (,,Службен гласник на Општина Битола” бр.16/22) и Записник од седницата на Комисија за човекова средина од бр.0920-72/2 16.06.2023 година, Општина Битола објавува

# ЈАВЕН ПОВИК

**за надоместување на дел од трошоците за набавена нова ПВЦ или алуминиумска дограма за домаќинствата на подрачјето**

# на Општина Битола за 2023 година

1. **Опис на Јавниот повик**

1.1 Со цел зголемување на енергетската ефикасност на домаќинствата преку замена на старата, дотраена и енергетско неефикасна дограма со нова ПВЦ или алуминиумска дограма за домаќинствата на територија на Општина Битола, на барателите за надоместување на дел од трошоците за набавка и монтажа на нова ПВЦ или алуминиумска дограма, Општина Битола ќе им обезбеди поврат на средства во висина од 30% од вредноста, но не повеќе од 30.000,00 денари.

Потенцијални добитници на надоместок се единствено лицата со живеалиште во Општина Битола кои имаат набавено и монтирано нова ПВЦ или алуминиумска дограма од 21.06.2023 до 12.07.2023 година и кои ќе ја поднесат целосната документација наведена во точка 2.1 од овој Јавен повик.

На Јавниот повик немаат право на учество сопствениците на станбени објекти кои се сеуште во фаза на изградба.

1.2 Јавниот повик е објавен на веб страната на Општина Битола и на огласната табла. Повикот трае од 21.06.2023 година до 12.07.2023 година и за истиот може да се аплицира на шалтерите во Општина Битола.

1.3 Едно лице може да поднесе само едно барање за добивање на надоместок по oвoj Јавен повик а рангирањето на барањата ќе се врши по принципот „прв дојден прв услужен".

1.4 Доколу има две или повеќе барања од лица кои живеат на иста адреса на живеење добитник на надоместок може да биде само едно лице од истата адреса на живеење кое прво аплицирало.

1.5 Некомплетната и ненавремена апликација ќе се смета за одбиена.

**2. Потребна документација за аплицирање по Јавниот повик**

2.1 За надоместување на дел од трошоците за набавка и монтажа на нова ПВЦ или алуминиумска дограма, барателот ги поднесува следните документи:

* Пополнето Барање кое може да се преземе од веб страната на Општина Битола -https://www.bitola.gov.mk/ или на шалтери
* Доказ во оригинал дека е извршено купувањето на ПВЦ или алуминиумска дограма и тоa:
  + фискална сметка (со датум од 21.06.2023 година до 12.07.2023 година)
  + Фактура со извод од деловна банка (со датум од 21.06.2023 година до 12.07.2023 година)
* Фотографии во боја од старата дограма која се заменува и фотографии во боја од новата ПВЦ или алуминиумска дограма која е вградена во домот (пред и потоа).
* Фотокопија од важечка лична карта од барателот.
* Фотокопија трансакциска сметка на име на барателот.

2.2 Поднесувањето на документацијата ќе се извршува по завршување на јавниот повик, односно од 13.07.2023 до 20.07.2023 година на шалтерите во Општина Битола.

# Начин на спроведување на јавниот повик

* 1. Добитниците на надоместок на дел од трошоците за набавка и монтирање на нова ПВЦ или алуминиумска дограма ќе бидат објавени на веб страната на Општина Битола по завршување на рокот за аплицирање.
  2. Комисијата формирана со Решение од Градоначалник, ќе состави листа на добитници на надоместокот во износ наведен во точка 1.1 од овој Јавен повик за набавка и монтирање на нова ПВЦ или алуминиумска дограма во домаќинствата и истата ќе ја предложи до Градоначалникот.
  3. Бројот на добитници е ограничен до висина на определениот износ од Програмата за животна средина на Општина Битола за 2023 година од 1.600.000,00 (еден милион и шестотини илјади) денари вклучувајќи го и персоналниот данок на личен доход од 11,111%.
  4. Исплатата ќе се врши по редослед на поднесените барања до исцрпување на средствата предвидени за оваа намена во Буџетот на Општина Битола, односно согласно принципот – **„прв аплицирал прв услужен**”.

# Начин на остварување на правото на надоместок

* 1. Градоначалникот на Општина Битола ќе донесе Решение за исплата на надоместокот во вредност од 30% од вредноста но не повеќе од 30.000,00 денари за набавка и монтирње на нова ПВЦ или алуминиумска дограма за домаќинствата, доколку утврди дека се исполнети условите од овој Јавен повик.

Бр.0920-69/1

21.06.2023

ОПШТИНА БИТОЛА

ГРАДОНАЧАЛНИК

\_\_\_\_\_\_\_\_\_\_\_\_\_\_\_\_\_\_\_

Тони Коњановски